**TEHNISKĀ SPECIFIKĀCIJA**

*Dezinsekcija un dezinfekcija*

**Pakalpojuma apraksts.**

Izpildītājs saskaņā ar tehniskās specifikācijas noteikumiem apņemas veikt dezinsekcijas un dezinfekcijas pakalpojumus RP SIA “Rīgas satiksme” objektos, atbilstoši Izpildītāja un Pasūtītāja pilnvaroto personu rakstiski saskaņotiem pasūtījumiem un specifikācijām (turpmāk tekstā – pakalpojums).

**Pakalpojuma izpildes vispārējās prasības.**

1. Katru Pakalpojuma pasūtījumu veic Pasūtītāja pilnvarotā persona, saskaņojot tā apjomu atbilstoši finanšu piedāvājuma noteiktiem izcenojumiem.
2. Izpildītājs apņemas ierasties Objektā 3 (trīs) dienu laikā pēc Pasūtītāja pārstāvja izsaukuma.
3. Izmantojot dezinsekcijā un dezinfekcijā bīstamos preparātus, stingri ievērot ražotāja izstrādātas attiecīgo preparātu lietošanas instrukcijas, ievērot bīstamo preparātu drošības datu lapās noteiktos piesardzības pasākumus.
4. Pakalpojuma sniegšanā izmantojamiem materiāliem jābūt videi draudzīgiem.
5. Izpildītājs Pakalpojumu veic tā, lai izvairītos no kaitējuma un neērtību radīšanas personām vai kaitējuma radīšanas videi.
6. Izpildītājs Pakalpojumu veic atbilstoši Latvijas Republikas normatīvo aktu prasībām, tai skaitā par darba aizsardzību un vides prasībām.
7. Izpildītājs nodrošina Pakalpojuma izpildi ar savu darbaspēku, inventāru, materiāliem, transportu un tehnisko nodrošinājumu.

**Dezinsekcija**

1. Izpildītājs veic dezinsekcijas darbus nepieciešamajā platībā pēc Pasūtītāja atbildīgā darbinieka pieprasījuma.
2. Dezinsekcijas darbu veikšanā ir iekļauta kaitīgo posmkāju mitināšanās, barošanās un pārvietošanās vietu noteikšana, atbilstošas metodes un līdzekļu izvēle kaitīgo posmkāju iznīcināšanai, kā arī aizsardzības pasākumu ieteikšana pret kaitīgajiem posmkājiem.
3. Veicot dezinsekcijas darbus, Izpildītājs izmanto līdzekļus pret kaitēkļiem un citus biocīdus, kuru lietošana atļauta saskaņā ar normatīvajiem aktiem par darbībām ar biocīdiem atbilstoši to lietošanas instrukcijai, kā arī ievērojot biocīda drošības datu lapā norādīto informāciju.
4. Garantijas termiņš veiktajiem dezinsekcijas darbiem ir ne mazāk kā 14 (četrpadsmit) dienas no Pakalpojuma sniegšanas pabeigšanas dienas. Ja garantijas laikā Pasūtītāja objektā tiek konstatēti insekti, notiek atkārtota apstrāde ar/bez Pasūtītāja izsaukuma, par ko informē Pasūtītāju un dokumentē atsevišķā Objekta kartē. Garantijas termiņa laikā Izpildītājs dezinsekcijas darbus veic par saviem līdzekļiem. Dezinsekcijas darbi tiek veikti bez papildus samaksas līdz pilnīgai problēmas atrisināšanai.

**Dezinfekcija**

1. Pēc nepieciešamības, veikt telpu un virsmu dezinfekciju RP SIA “Rīgas satiksme” objektos, atbilstoši rakstiski saskaņotiem pasūtījumiem.
2. Veicot dezinfekcijas darbus, Izpildītājs izmanto līdzekļus, kuri ir videi draudzīgi un neapdraud cilvēka veselību, ievērojot drošības datu lapā norādīto informāciju.

**LĪGUMA PAREDZĒTAIS TERMIŅŠ.**

Līguma termiņš – 3 gadi.

**Piezīmes:**

* Izpildītājs nodrošina dezinsekcijas un dezinfekcijas darbu uzskaiti un kvalitātes kontroli. Pēc veiktās dezinsekcijas un dezinfekcijas izpildītājam jānodrošina veikto pasākumu dokumentēšanu objekta dezinsekcijas un dezinfekcijas kartē, kas tiek sastādīta divos eksemplāros, no kuriem viens glabājas pie Izpildītāja, bet otrs pie Pasūtītāja attiecīgajā pakalpojuma sniegšanas vietā;
* dezinsekcijas un dezinfekcijas kartē norāda konkrēto darba metodi, kas tika pielietots katrā konkrētā vietā, darbu veikšanas datumu, apstrādāto m2 daudzumu, izmantotos dezinsekcijas vai dezinfekcijas līdzekļus vai citus biocīdus un to daudzumus, un tās paraksta persona, kura ir atbildīga par šo darbu pieņemšanu un dezinsektors vai dezinfektors, kā konkrēto dezinsekcijas vai dezinfekcijas darbu veicējs.